The Corrs
Store norske leksikon,Kunst og estetikk,Musikk,Populærmusikk,Pop og rock,Internasjonal pop og rock
The Corrs er ei irsk popgruppe bestående av fire søsken. Musikken deres er en blanding av pop og tradisjonell irsk folkemusikk, og de hadde stor suksess i 1996–2004.
Gruppa ble dannet i Dundalk i 1990 av søskenene Corr: Andrea (født 1974), sang, Sharon (født 1970), fiolin og sang, Caroline (født 1973), trommer og sang, og Jim (født 1964), gitar, keyboards og sang.The Corrs fikk sitt store internasjonale gjennombrudd med debutalbumet Forgiven, Not Forgotten (1995), som ble solgt i nesten 10 millioner eksemplarer, mye takket være David Fosters polerte produksjon og fengende, innsmigrende sanger med vokalharmonier. Gruppa har siden gitt ut studioalbumene Talk On Corners (1997), In Blue (2000) og Borrowed Heaven (2004), Home (2005), White Light (2015) og Jupiter Calling (2017).De fikk store radiohits i blant annet Norge i 1996-1998 med Runaway, Love To Love You, Only When I Sleep, I Never Loved You Anyway og What Can I Do i 1998. I Storbritannia slo de først igjennom i 1998 med Dreams, og nådde ellers Topp 10 der med What Can I Do (remiks), So Young, Runaway (remiks), listetopperen Breathless (2000) og Summer Sunshine (2004).Andrea Corr har gitt ut soloalbumene Ten Feet High (2007) og Lifelines (2011) og blant annet hatt roller i filmene The Commitments og Evita. Les mer i Store norske leksikon popmusikk musikk i Irland